Konsèy sou tranzisyon soti nan swen
pedyatri ale nan swen pou adilt

Yon tranzisyon fasil nan swen pou adilt dwe kòmanse bonè! Pou w jwenn plis enfòmasyon, monte nan [mass.gov/MassHealthYoungAdults](http://www.mass.gov/MassHealthYoungAdults).

Lè w adilt, w ap sispann gen konsiltasyon kay pedyat pou w resevwa swen pou adilt. Ou dwe kòmanse pare bonè pou chanjman sa a. Ou ka pale sou sa avèk paran w oubyen moun k ap okipe w la, pedyat ou a, e avèk tout lòt espesyalis pedyatri oubyen founisè swen ou konsilte, atout founisè swen konpòtmantal / mantal.

LAJ 12–14

* Wè nan ki laj founisè ou a/yo sispann wè pasyan.
* Mande kisa founisè a rekòmande pou pwosesis pou kòmanse jwenn swen pou adilt.
* Konnen enfòmasyon sou sante w, tankou pwoblèm medikal e medikaman w ap pran.
* Pare pou w poze kesyon e reponn kesyon sou swen sante ou, nan lè randevou ou yo.

LAJ 14–18

* Pale avèk founisè ou a sou kòman pou kreye yon plan pou ale resevwa swen pou adilt.
* Kòmanse chèche yon founisè swen pou adilt e reflechi sou lè w ap pare pou fè chanjman an.
* Asire ou pare pou okipe pwoblèm medikal ou yo poukont ou. Pa egzanp, si w gen alèji, asire ou mache ak yon EpiPen.

LAJ 18–23

* Pran randevou avèk tout founisè swen pou adilt ou gendwa bezwen konsilte.
* Asire nouvo founisè sa yo gen enfòmasyon medikal ou yo.
* Monte nan [mass.gov/NavigatingMassHealth](http://www.mass.gov/NavigatingMassHealth) pou asire ou konnen si kouvèti asirans ou a pral chanje.
* Ale nan randevou konsiltasyon anyèl e tout suivi ou yo.

Èske w bezwen swen medikal ki konplèks?
Monte nan [mass.gov/HealthTransition](http://www.mass.gov/HealthTransition) pou w jwenn plis enfòmasyon!